Document ID: /roh_data/filtered/fineweb-2-filterrobots_roh.jsonl.gz/19464

La digitalisaziun en il sectur turistic da l’Engiadin’Ota duai vegnir rinforzà en avegnir. Tenor il president dal cussegl administrativ da l’Engiadina Turissem SA, Kurt Bobst, duai perquai vegnir sviluppada ina strategia digitala. La finamira è da pudair s’adressar pli focusà sin las pretaisas dals giasts.
Manader da la strategia digitala daventa Thomas Rechberger. Oz è el part da la direcziun da las pendicularas d’Engiadin’Ota e dapi il settember 2019 era da la direcziun da la destinaziun turistica.
Per evitar en l'avegnir conflicts e per sa focussar sin il sectur digital tar l’organisaziun turistica dat el si sia lavur tar las pendicularas.